जाट और ब्राह्मण छात्रों ने की अभद्र गीतों की निंदा
कुरुक्षेत्र| केयूके स्टूडेंट होम पर सोमवार को जाट ब्राह्मण समाज के छात्रों ने एकजुट होकर रागनी गीत में किसी भी जाति के प्रति अभद्र टिप्पणी करने की निंदा की। गौरतलब है कि कुछ दिन पहले एक युवक ने ब्राह्मण समाज को लेकर अपने गीत में अभद्र टिप्पणी कर दी थी। इसके बाद जाट समाज को लेकर भी एक युवक ने अभद्र टिप्पणी करते हुए गीत निकाल दिया। दोनों समाज के छात्रों ने कहा कि ये दोनों ही गीत गलत हैं। दोनों समाज के युवाओं ने प्रदेश सरकार से भविष्य में इस तरह की घटनाओं को रोकने के लिए सेंसर बोर्ड बनाने की भी मांग की। ताकि सेंसर बोर्ड से पास होने के बाद ही गाने चलने की अनुमति मिले। बैठक में 36 बिरादरी का भाईचारा बनाए रखने की भी अपील की। बैठक में विकास बलाही, रविंद्र ग्योंग, बलविंद्र, विक्की, लाडी कौशिक, अजय नरवाना, अक्षय हथीरा, मनोज सोंगल, विक्रम मोर, नीतीश शर्मा बलाही, नासिर खान, विक्रम, दिनेश जखोली और कपिल बड़ सीकरी मौजूद थे।
awa_Deva hin_Deva